CELEX: C2006/060/08
Language: lv
Date: 2006-03-11 00:00:00
Title: Tiesas spriedums (sestā palāta)  2006. gada 12. janvārī  lietā C-139/04 Eiropas Kopienu Komisija pret Itālijas Republiku (Valsts pienākumu neizpilde — Apkārtējā gaisa kvalitāte — Robežvērtību noteikšana)

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/4
            
         
      TIESAS SPRIEDUMS
   
   (sestā palāta)
   2006. gada 12. janvārī
   lietā C-139/04 Eiropas Kopienu Komisija pret Itālijas Republiku (1)
   
   (Valsts pienākumu neizpilde - Apkārtējā gaisa kvalitāte - Robežvērtību noteikšana)
   (2006/C 60/08)
   tiesvedības valoda — itāļu
   Lietā C-139/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 15. martā cēla Eiropas Kopienu Komisija (pārstāvji — G. Valero Jordana un R. Amorosi) pret Itālijas Republiku (pārstāvis — I. M. Braguglia), Tiesa (sestā palāta) šādā sastāvā: P. Puissochet, kas pilda sestās palātas priekšsēdētāja pienākumus, tiesneši S. von Bahr un A. Borg Barthet (referents), ģenerāladvokāts F. G. Jacobs, sekretārs R. Grass, 2006. gada 12. janvārī ir pasludinājusi spriedumu, kura rezolutīvā daļa ir šāda:
   
               1)
            
            
               Nesniedzot Eiropas Kopienu Komisijai visu prasīto informāciju par 2001. gadu attiecībā uz vielām, kuras reglamentētas Padomes 1999. gada 22. aprīļa Direktīvā 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā, kā tas paredzēts Padomes 1996. gada 27. septembra Direktīvas 96/62/EK par apkārtējā gaisa kvalitātes novērtēšanu un pārvaldību 11. panta 1. punkta a) apakšpunkta i) un ii) punktā, kā arī b) apakšpunktā, Itālijas Republika nav izpildījusi pienākumus, ko tai uzliek Direktīvas 96/62 11. pants saistībā ar šīs direktīvas 4. panta 1. punktu, kā arī saistībā ar Direktīvu 1999/30 un Komisijas 2001. gada 8. novembra Lēmumu 2001/839/EK, ar ko izveidota aptauja, kas izmantojama ikgadējai deklarācijai par apkārtējā gaisa kvalitātes novērtēšanu saskaņā ar Direktīvu 96/62 un Direktīvu 1999/30.
            
         
               2)
            
            
               Itālijas Republika atlīdzina tiesāšanās izdevumus.
            
         
      (1)  OV C 106, 30.4.2004.